wickkiey/tamil-wikipedia-chunked huggingface dataset:
# சுனாலி ரத்தோடு

## தனிப்பட்ட வாழ்க்கை

சுனாலி ரத்தோடு சனவரி 17ஆம் தேதி சோனாலி சேத் குசராத்தி குடும்பத்தில் மும்பையில் பிறந்தார். இவர் மும்பை தூய சவேரியாயர் கல்லூரியில் கல்லூரி படிப்பினை முடித்தார். இவர் இசை பயின்ற போது பஜனை பாடகர் அனுப் ஜலோட்டாவினை குடும்பத்தின் சம்மதத்திற்கு எதிராக மணந்தார். ஆனால் பின்னர் இவரை விவாகரத்து செய்து ரூப் குமார் ரத்தோட்ரை, (கைம்முரசு இணைக் கலைஞர்), பின்னணிப் பாடகர், இசை இயக்குநர் மற்றும் இசையமைப்பாளரை மணந்தார். இவர்களுக்கு சுர்சிறீ என்கிற ரீவா எனும் ற மகள் உள்ளார்.
# சுனாலி ரத்தோடு

## தொழில்

குசராத்தி இசையமைப்பாளர் சிறீ புருசோத்தம் உபாத்யாயின் வழிகாட்டுதலின் கீழ் இவர் தனது 10 வயதில் இசை நிகழ்ச்சிகளை நிகழ்த்தத் தொடங்கினார். இந்த கட்டத்தில் இவர் பண்டித இருதயநாத் மங்கேசுகருடன் அறிமுகமானார். மங்கேசுகரை இவர் தனது வழிகாட்டியாகக் கொண்டார். கிரானா இசைப் பள்ளியில் உஸ்தாத் பய்யாஸ், நியாசு அகமது கான், உசுதாத் மசுகூர் மற்றும் முபாரக் அலி கான் ஆகியோரின் கீழ் இந்தியப் பாரம்பரிய இசை பாரம்பரிய இசையின் நுணுக்கங்களையும் இவர் கற்றுக்கொண்டார். இவர் இந்தி, குசராத்தி, மராத்தி, பெங்காலி, ஆங்கிலம், தெலுங்கு போன்ற மொழிகளிலும் பாடுகிறார்.  
தனது 18 வயதில், சுனாலி எச். எம். வியுடன் குசராத்தி பாடலின் முதல் பதிவை வெளியிட்டார். 1987-இல், இவர் தனது முதல் கசல் இசைத்தொகுப்பான 'அகாஸ்'ஐ வெளியிட்டார். துபாயில் பன்னாட்டு அமீரகம் மூலம் 1987-இல் சிறந்த கஜல் பாடகிக்கான விருதையும் வென்றார். கஜல், பஜன், கேயல், தப்பா மற்றும் மெல்லிசைப் போன்ற பல்வேறு வகையான இசைகளில் பாடும் திறன் பெற்றுள்ளார்.  
15 ஆகத்து 2005 அன்று, சுனாலி ரத்தோடும் ரூப் குமார் ரத்தோடும் சாராபாய் & சாராபாய் என்ற தொடர் ஸ்டார் ஒன் அலைவரிசையில் ஒளிபரப்பப்பட்டது. இவர் தனது கணவர் ரூப் குமார் ரத்தோடுடன் இணைந்து மிசன் உசுதாத் என்ற இந்திய இசை மெய்க்காட்சி நிகழ்ச்சியில் பங்கேற்று பிப்ரவரி 2008 அன்று "உசுதாத் இணை' பட்டத்தை வென்றார். கேமா சர்தேசாய், குஹூ குப்தா, சுனிதா ராவ், சிபானி காஷ்யப் மற்றும் பல கலைஞர்களுடன் இணைந்து 2011-இல் அனைத்துலக மகளிர் நாளினைக் கொண்டாடும் வகையில் அவள் வெற்றியாளர் எனும் நிகழ்ச்சியினை அமைத்தார்.  
சுனாலி சமீபத்தில் ரூப் குமார் ரத்தோடு உடன் இணைந்து கல்மா என்ற சூஃபி தொகுப்பை வெளியிட்டார்.
# சுனாலி ரத்தோடு

## தொலைக்காட்சியில்

சுனாலி ரத்தோடு மற்றும் ரூப் குமார் ரத்தோடு ஆகியோர் *மிசன் உசுதாத்* என்ற இந்திய இசை மெய்க்காட்சி நிகழ்ச்சியில் பங்கேற்றனர். இதன் மூலம் இவர்கள் "உசுதாத் இணை" எனப் பட்டம் பெற்றனர். *சாராபாய் & சாராபாய்* என்ற இந்திய நகைச்சுவைத் தொலைக்காட்சித் தொடரிலும் இவர்கள் விருந்தினராகத் தோன்றினர்.
# பெனாசு மசானி

**பெனாசு மசானி** (*Penaz Masani*) ஓர் இந்தியரா கசல் 1981-இல் பாடத் தொடங்கிய பாடகரும் 20க்கும் மேற்பட்ட இசைத்தொகுப்புகளை உருவாக்கியவரும் ஆவார்.
# பெனாசு மசானி

## தொழில்

தனது வாழ்க்கையில், 'ஷெஹ்சாடி தருணம்' என்ற எனும் உத்தரப்பிரதேச மாநில அரசின் விருதினை 1996ஆம் ஆண்டிலும் 2002ஆம் ஆண்டில் 'இசைக்குச் சிறந்த பங்களிப்புக்காக' 11ஆவது 'கலாகர் விருதினையும்' பெனாசு பெற்றார். பெனாசு சைடன்காம் கல்லூரியில் பட்டம் பெற்ற மசானி பின்னணி பாடகராக இசைப் பணியாற்றியுள்ளார். இவர் பாலிவுட் பாடகராக 50க்கும் மேற்பட்ட இந்தி திரைப்படங்களிலும் பத்துக்கும் மேற்பட்ட மொழிகளில் பாடியுள்ளார். இவர் இந்தியக் கலாச்சார உறவுக் குழு உதவியுடன் செருமனி தென்னாப்பிரிக்கா, நைஜீரியா, கானா, செனகல், வியட்நாம் போன்ற தொலைதூர நாடுகளில் இவர் இசை நிகழ்ச்சிகளை நிகழ்த்தியுள்ளார். தி டைம்ஸ் ஆப் இந்தியாவில் வெளியான இவரது நேர்காணல் ஒன்றில் *ஆம் கி பாஸ்ம் மெய்ன்* என்ற பாடல், தனது 14 வயதில் ஒலிப்பதிவு செய்யப்பட்டதாகத் தெரிவித்தார். இந்த பாடல் 1982-இல் பதிவு செய்யப்பட்டது. அதாவது இவர் 1968-இல் பிறந்தார் என்பதை இது குறிக்கிறது. இப்பாடல் தூர்தர்ஷனில் ஒளிபரப்பப்பட்டது.
# பெனாசு மசானி

## விருதுகள்

பெனாசு 26 சனவரி 2009 அன்று பத்மசிறீ விருது வழங்கி கௌரவிக்கப்பட்டார்.
# லில்லி சக்ரவர்த்தி

**லில்லி சக்ரவர்த்தி**, (*Lily Chakraborty*-பிறப்பு 15 சனவரி 1972) ஓர் இந்திய கசல் பாடகரும், பெங்காலி கவிஞரும் இசையமைப்பாளரும் ஆவார். இவரது படைப்புகளில் *கல்போ குக்கோ* (2009) எனும் சிறுகதை புத்தகமும் *அக்காகிட்டோ* (2009) மற்றும் *சந்தே கபோ* (2010) கவிதைப் புத்தகங்களும் அடங்கும். சக்ரவர்த்தியின் 2009 இசைத்தொகுப்பு *ஜானலே-அய்-தில்*, இந்தியாவில் எண்ணிம முறையில் பதிவு செய்யப்பட்ட முதல் வெளியீடாகும்.
# லில்லி சக்ரவர்த்தி

## திரைப்படவியல்

- ஜானலே-அய்-தில் 2009
- லைவ் இன் கச்சேரி 2010
- ஜக்ஜித் சிங்கிற்கு அஞ்சலி 2012
- ஹல்ச்சுல் 2013
# லில்லி சக்ரவர்த்தி

## புத்தகங்கள்

- அக்காகிட்டோ 2009
- பாப்னா 2011
- கல்போ குக்கோ 2009
- பிரேம் 2010
- சந்தே கபோ 2010
- குக்கோ கபிதா 2011
# சோபியா ஒகுனேவ்ஸ்கா

**சோபியா ஒகுனெவ்சுக்கா** (*Sofia Okunevska*, உக்ரைனியம்: *Софі́я Атанасівна Окуне́вська-Мораче́вська*, 12 மே 1865 – 24 பிப்ரவரி 1926) என்பவர் ஒரு உக்ரைனிய மருத்துவரும், கல்வியாளரும், பெண்ணியவாதியும் ஆவார். கலீசியாவில் உள்ள ஜிம்னாசியம் பட்டைய மற்றும் பல்கலைக்கழகத்தில் கல்வியைப் பெற்ற முதல் பெண்ணும், ஆத்திரியா-அங்கேரியின் முதல் பெண் மருத்துவரும் ஆவார். கலீசியா மற்றும் ஆத்திரியா-அங்கேரியில் புற்றுநோயை எதிர்த்துப் போராடுவதில் கதிர்வீச்சு சிகிச்சையைப் பயன்படுத்துவதில் இவர் ஒரு முன்னோடியாக இருந்தார். இவர் செவிலிய சகோதரிகள் மற்றும் மருத்துவச்சிகளுக்கான படிப்புகளை ஏற்பாடு செய்தார். முதல் மருத்துவ தொழிற்சங்கத்தை நிறுவுவதற்கு இணைந்து நிதியுதவி செய்தார். மேலும் உக்ரேனிய மருத்துவ சொற்களின் அகராதியைத் தொகுத்தார். லிவிவில் மருத்துவப் பணி மேற்கொண்டதோடு மட்டுமல்லாமல், இவர் முதலாம் உலகப் போரின்போது சுவிட்சர்லாந்து, செக்கியா, ஆத்திரியா ஆகிய முகாம்களில் பணியாற்றினார்.  
ஒகுனெவ்ஸ்கா ஒரு சமூக செயற்பாட்டாளர் ஆவார். இவர் கலீசியா மற்றும் ஆத்திரியா-அங்கேரியில் பெண்ணிய இயக்கத்தில் ஒரு முக்கிய நபராக இருந்தார். இவர் இலக்கியத்திலும் அறிமுகமானார்-முதல் பெண்கள் பஞ்சாங்கம் "முதல் மாலை" , நகர்ப்புற வாழ்க்கையைப் பற்றிய "மணல். மணல்!" என்ற புதினம், "பாடல்களிலும் திருமண விழாக்களிலும் குடும்ப அடிமைத்தனம்" ஆகியவற்றை வெளியிட்டார். தன் கடைசி ஆண்டுகளை இவர் லிவீவ் நகரில் கழித்தார். அங்கு இவர் ஒரு சிறிய மருத்துவமனையை வழிநடத்தினார். ஒகுனேவ்ஸ்கா குடல்வாலழற்சியால் மருத்துவமனையில் இறந்தார். பின்னர் எல்விவில் உள்ள லிச்சாகிவ் கல்லறைத் தோட்டத்தில் அடக்கம் செய்யப்பட்டார்.
# சோபியா ஒகுனேவ்ஸ்கா

## ஆரம்பகால வாழ்க்கையும் கல்வியும்

ஒகுனெவ்ஸ்கா 12, மே, 1865 அன்று, தெர்னோபிலுக்கு அருகிலுள்ள டோவ்ஜங்கா என்ற சிற்றூரில் கோப்ரின்ஸ்கா பொருளாதாரம் படித்தார், அதே நேரத்தில் ஒகுனெவ்ஸ்கா சூரிச் பல்கலைக்கழகத்தின் மருத்துவ பீடத்தில் பயின்றார். இவர் 1896 சனவரியில் படிப்பை முடித்தார். ஆத்திரியா-அங்கேரியில் முதல் பெண் மருத்துவராகவும், கலீசியாவில் பல்கலைக்கழக மருத்துவக் கல்வியைப் பெற்ற முதல் உக்ரேனிய பெண் என்ற பெருமையையும் பெற்றார். 1896 பிப்ரவரியில், ஒகுனெவ்ஸ்கா-மொராக்ஸெவ்ஸ்கா யூரி என்ற மகனைப் பெற்றெடுத்தார். அதே ஆண்டில், இவர் இரத்த சோகையினால் ஏற்படும் இரத்த மாற்றங்கள் குறித்த தனது முனைவர் பட்ட ஆய்வேட்டை வெளியிட்டார், சூரிச் பல்கலைக்கழகத்தில் மருத்துவத் துறையில் முனைவர் பட்டம் பெற்றார். இவர் உக்ரேனிய பெண்களில் முதல் மருத்துவராகவும், முன்னாள் ஆத்திரியாவின் முதல் பெண் மருத்துவராகவும் புகழ்பெற்றார்.
# சாந்தி கிரானந்து

**சாந்தி கிரானந்து** (இந்தி : शन्न्र्ना) (1932-10 ஏப்ரல் 2020) ஓர் இந்தியப் பாடகரும், பாரம்பரிய இசைக்கலைஞரும் எழுத்தாளரும் ஆவார். இவர் கசல் பாடகராகப் புலமை பெற்றவர். இவர் *பேகம் அக்தர்: என் அம்மியின் கதை* புத்தகத்தின் ஆசிரியர் ஆவார். இது பேகம் அக்தர் எனும் புகழ்பெற்ற கசல் பாடகரின் வாழ்க்கை வரலாற்றுப் படைப்பு.
# சாந்தி கிரானந்து

## வாழ்க்கை

சாந்தி 1933-இல் இலக்னோவை தளமாகக் கொண்ட ஒரு சிந்தி வணிகக் குடும்பத்தில் பிறந்தார் (இப்போது இந்திய மாநிலமான உத்தரப் பிரதேசத்தில்), சாந்தி கிரானந்து 1940களில் இவரது தந்தை தனது தொழிலை இடம்மாறியபோது, பத்கண்டே இசை நிறுவனத்தில் படித்தார்.  
இந்திய அரசு தனது நான்காவது உயரிய குடிமகன் விருதான பத்மசிறீயினை 2007-இல், இவரது இந்துஸ்தானி இசை பங்களிப்புகளுக்காக வழங்கியது. இசை குறித்த இவரது விளக்கக்காட்சிகள் தொகுக்கப்பட்டு ஒலி மென்வட்டாக வெளிவந்துள்ளன. இது *அன்பின் வெளிப்பாடுகள்* எனப் பெயரிடப்பட்டு மியூசிக் டுடே மூலம் வெளியிடப்பட்டுள்ளது. இலக்னோவில் வசித்து வந்த சாந்தி, *பேகம் அக்தர் அபிமானி குழு* இலக்னோவில் உள்ள அக்தரின் வீட்டை நினைவாக ஓர் அருங்காட்சியகமாக மாற்றுவதில் இணைந்து செயல்பட்டார். தில்லியில் உள்ள திரிவேணி கலா சங்கத்தில், தனது கடைசி தசாப்தங்களில் இசை கற்பித்து வந்தார்.
# சாந்தி கிரானந்து

## இறப்பு

சாந்தி கிரானந்த் 10 ஏப்ரல் 2020 அன்று அரியானாவில் உள்ள குருகிராம் காலமானார்.
# சாந்தி கிரானந்து

## நூலியல்

-
# இலித்தியம் வனேடியம் பாசுபேட்டு மின்கலம்

**இலித்தியம் வனேடியம் பாசுபேட்டு மின்கலம்** (*Lithium vanadium phosphate battery*) என்பது வனேடியம் பாசுபேட்டை எதிர் மின்வாயாகப் பயன்படுத்த முன்மொழியப்பட்ட இலித்தியம்-அயனி மின்கலமாகும். 2016 ஆம் ஆண்டு வரை இம்மின்கலம் வணிகமயமாக்கப்படவில்லை.
# இலித்தியம் வனேடியம் பாசுபேட்டு மின்கலம்

## ஆராய்ச்சி

இலித்தியம் வனேடியம் பாசுபேட்டு, Li<sub>3</sub>V<sub>2</sub>(PO<sub>4</sub>)<sub>3</sub> உட்பட்ட வனேடியம் பாசுபேட்டுகள் இலித்தியம் அயனி மின்கலங்களுக்கான சாத்தியமான எதிர்மின் வாய்களாக ஆய்வு செய்யப்பட்டுள்ளன. கரைசல் குழைமம் தயாரிப்பு முறைகளால் தயாரிக்கப்பட்ட இதே பொருள் 3.5 முதல் 4.1 வோல்ட்டு வரம்பிற்கு மேல் இலித்தியம் செருகல்/அகற்றுதலைக் காட்டியது. மூன்று நிலைகளாகச் செருகுதல்/அகற்றுதல் என்பதற்கான சான்றுகளும் இருந்தன.  
ɛ-VOPO<sub>4</sub> சேர்மமும் ஓர் எதிர் மின்வாய் பொருளாக ஆய்வு செய்யப்பட்டு இரண்டு நிலை இலித்தியம் செருகல்/அகற்றல் செயல்முறையைக் கொண்டுள்ளது. மீநுண் கட்டமைக்கப்பட்ட ɛ-VOPO4 ஒரு சாத்தியமான ஆக்சிசனேற்ற ஒடுக்க பொருளாக ஆய்வு செய்யப்பட்டுள்ளது.
# வனேடைல் ஐசோபுரோப்பாக்சைடு

**வனேடைல் ஐசோபுரோப்பாக்சைடு** (*Vanadyl isopropoxide*) என்பது VO(O-iPr)<sub>3</sub> (iPr = CH(CH<sub>3</sub>)<sub>2</sub>) என்ற மூலக்கூற்று வாய்பாட்டால் அடையாளப்படுத்தப்படும் ஒரு வேதிச் சேர்மமாகும். வனேடியத்தின் பொதுவான அல்காக்சைடான இச்சேர்மம் மஞ்சள் நிறத்தில் எளிதில் ஆவியாகும் நீர்மமாகக் காணப்படுகிறது. வனேடியம் ஆக்சைடுகள் தயாரிப்பதற்கு உதவம் ஒரு முன்னோடிச் சேர்மமாகவும் ஒரு வினையாக்கியாகவும் இது பயன்படுகிறது. வனேடைல் ஐசோபுரோப்பாக்சைடு எதிர்காந்தப் பண்பை கொண்டதாக உள்ளது. வனேடியம் ஆக்சி டிரைகுளோரைடை ஆல்க்ககாலாற் பகுப்பு வினைக்கு உட்படுத்தி இது தயாரிக்கப்படுகிறது.  
:VOCl<sub>3</sub> + 3 HOCH(CH<sub>3</sub>)<sub>2</sub> → VO(OCH(CH<sub>3</sub>)<sub>2</sub>)<sub>3</sub> + 3 HCl  
தொடர்புடைய வளையபெண்டனாக்சைடு VO(O-CH(CH<sub>2</sub>)<sub>4</sub>)<sub>3</sub> என்பது ஓர் இருபடியாகும். ஒரு சோடி அல்காக்சைடு ஈந்தணைவிகள் வனேடைல் ஆக்சிசனுடன் மறுபக்கத்தில் பலவீனமாக பிணைக்கப்படுகின்றன.
# சுசுவாங்பான்னாவின் வெப்பவலய தாவரவியல் பூங்கா

**சுசுவாங்பான்னாவின் வெப்பவலய தாவரவியல் பூங்கா** (*Xishuangbanna Tropical Botanical Garden* (XTBG)) என்ற தாவரவியல் பூங்கா, சீனாவின் உள்ளது. இதனை சீன அறிவியல் பேராயம் (Chinese Academy of Sciences (CAS)), 1959 ஆம் ஆண்டு மெங்கலா வட்டத்தில் (Mengla County) நிறுவியது. இதன் நிலப்படக் குறியீடு 21º55' N, 101º15'E ஆகும். இப்பூங்காவின் பரப்பளவு 1125 ha ஆகும். இங்கு பூமியின் வெப்ப வலயத்திலுள்ள 301 குடும்பங்களின்;, 2110 பேரினங்களின்; 13,000 இனங்கள், 35 விதமான வளர்நிலை சூழிடங்கள் உருவாக்கப்பட்டு பாதுகாத்து வளர்க்கப்படுகின்றன. இவ்விடத்தில் 338 பணியாளர்கள் உள்ளனர். அவர்களில் 164 அறிவியல் ஆய்வாளர்களும், இதற்குரிய நுட்பவியலாளர்களும் அடங்கியுள்ளதாகக் கூறுவர். மேலும், ஏறத்தாழ 101 மூத்த அறிவியல் ஆய்வாளர்கள், 240 முதுநிலை பட்டதாரிகள் இப்பூங்காவின் மேம்பாடுகளுக்கு செயற்படுகின்றனர். 698 அறிவியல் ஆய்வுத்திட்டங்கள் நடைபெற்றுள்ளன. அவற்றில் 13 திட்டங்கள் விருதுகளைப் பெற்றுள்ளன. இவற்றினைச்சார்ந்து 60 நூல்களும், 829 அறிவியல் ஆய்வு அறிக்கைகளும் வெளியிடப்பட்டுள்ளன.
# நந்திவர்மன் (திரைப்படம்)

**நந்தி வர்மன்** (*Nandhi Varman*) என்பது 2023ஆம் ஆண்டு இந்தியத் தமிழில் வெளிவந்த இயற்கைக்கு அப்பாற்பட்ட பரபரப்பூட்டும் புதிர் திரைப்படமாகும். இப்படத்தை ஜி. வி. பெருமாள் வரதன் எழுதி இயக்கியிருந்தார். இதில் சுரேஷ் இரவி, ஆஷா வெங்கடேஷ் ஆகியோர் முக்கிய வேடங்களில் நடித்திருந்தனர். ஏ. கே. பிலிம் பேக்டரி என்ற பெயரில் அருண் குமார் தனசேகர் இப்படத்தை தயாரித்தார். ஜெரார்ட் பெலிக்ஸ் இசையமைத்த இப்படத்திற்கு ஆர். வி. சியோன் முத்து ஒளிப்பதிவு செய்திருந்தார். இப்படம் 2023 திசம்பர் 29 அன்று வெளியிடப்பட்டது.
# நந்திவர்மன் (திரைப்படம்)

## நடிகர்கள்

- குரு வர்மனாக சுரேஷ் இரவி
- இலக்கியாவாக ஆஷா வெங்கடேஷ்
- போஸ் வெங்கடாசலமாக போஸ் வெங்கட்
- சக்கரவர்த்தியாக நிழல்கள் இரவி
- தர்மராஜாக கஜராஜ்
- பழனிவேல் இராயனாக மீசை இராஜேந்திரன்
- ஜே. சி. பி. மணியாக ஆடுகளம் முருகதாஸ்
- டிரவுசராக அம்பானி சங்கர்
- கோதண்டமாக கோதண்டம்
- எஸ். வி. பசுபதியாக ஜெயம் எஸ். கே. கோபி
# நந்திவர்மன் (திரைப்படம்)

## பாடல்கள்

இத்திரைப்படத்திற்கு ஜெரார்ட் பெலிக்ஸ் இசையமைத்திருந்தார்.
- அடியே அடியே-பிரதீப் குமார், பத்மஜா சீனிவாசன்
- ஈசனே-அந்தோனி தாசன்
# நந்திவர்மன் (திரைப்படம்)

## வரவேற்பு

டைம்சு நவின் விமர்சகர் ஒருவர் ஐந்தில் மூன்று நட்சத்திரங்களை வழங்கியதுடன், "வளிமண்டல கதைசொல்லலும், இயற்கைக்கு அப்பாற்பட்ட கூறுகளாலும் ஈர்க்கப்பட்டவர்களுக்கு இத்திரைப்படம் பார்ப்பதற்கு மதிப்புள்ளது" என்று குறிப்பிட்டார்.
*டைம்ஸ் ஆஃப் இந்தியாவின்* விமர்சகர் 2.5/5 நட்சத்திரங்களை கொடுத்து, "உலகைக் கட்டியெழுப்புவது பாராட்டத்தக்கது என்பதால் நந்திவர்மன் உங்களுக்கான படம்" என்று கூறினார்.
# ஆஷா சச்தேவ்

**ஆஷா சச்தேவ்** (*Asha Sachdev*) என்கிற பெயரில் நன்கு அறியப்பட்ட **நபீசா சுல்தான்** ஓர் இந்திய நடிகை ஆவார். இவர், 1970கள் மற்றும் 1980களின் பாலிவுட் படங்களில் துணை நடிகையாக நடித்துள்ளார். இரகசிய உளவாளி படமான *ஏஜென்ட் வினோத்* (1977) மற்றும் அதிரடித் திரைப்படமான *வோ மைன் நஹின்* உட்பட சில ஆரம்ப படங்களில் முன்னணி நடிகையாகவும் நடித்தார். 1978-இல் *பிரியதாமா* படத்திற்காக சிறந்த துணை நடிகைக்கான பிலிம்பேர் விருதை வென்றார். *ஹிஃபாசத்* (1973) மற்றும் *ஏக் ஹி ராஸ்தா* (1977) போன்ற வெற்றிகரமான படங்களில் இவர் முக்கிய கதாநாயகியாக இருந்தார். கிஷோர் குமார் மற்றும் ஆஷா போஸ்லே பாடிய, ராஜேஷ் ரோஷன் இசையமைத்த *ஏக் ஹி ராஸ்தா* படத்தில் இவர் மற்றும் ஜீதேந்திரா நடித்து படமாக்கப்பட்ட "ஜிஸ் காம் கோ டோனோ ஏ ஹை" பாடல் பிரபலமானதாக அறியப்படுகிறது. இதே போன்று, கவாலி பாடலான "பால் தோ பால் கா" எனத் தொடங்கும் பாடல் தொடர்ந்து பிரபலமாக உள்ளது. இது, முகமது ரஃபி மற்றும் ஆஷா போஸ்லே பாடியதாகும். இந்த பாடல் *"தி பர்னிங் டிரெய்ன்"* என்கிற பாலிவுட் திரைப்படத்தில் உள்ளது.  
இவர், நடிகை ரஞ்சனா சச்தேவ் மற்றும் இசைக்கலைஞர் அஹ்மத் அலி கான் (ஆஷிக் ஹுசைன்) ஆகியோரின் மகள் ஆவார். இவர்கள் விவாகரத்து செய்த பிறகு, தனது மாற்றாந்தந்தையின் பெயரிலிருந்து தனது மேடைப் பெயரை ஏற்றுக்கொண்டார். பாடகர் அன்வர் உசைன் இவரது சகோதரர் ஆவார். இவரது தந்தையின் இரண்டாவது திருமணத்தின் மூலம் இவர் நடிகர் அர்சாத் வர்சியின் ஒன்றுவிட்ட சகோதரி ஆவார்.
# ஆஷா சச்தேவ்

## தொழில்

ஆஷா புனேவில் உள்ள இந்திய திரைப்பட மற்றும் தொலைக்காட்சி நிறுவனத்தில் முன்னாள் மாணவர் ஆவார். இவர் 1972 இல் குறைந்த செலவில் தயாரிக்கப்பட்ட திரைப்படமான *டபுள் கிராஸில்* தனது வாழ்க்கையைத் தொடங்கினார், அதில் இவர் ஒரு தைரியமான மற்றும் ஆற்றல் மிக்க பாத்திரத்தில் நடித்தார், இருப்பினும் படம் தோல்வியடைந்தது. *ஹிஃபாஸாத்* (1973) திரைப்படத்தில் இவருக்கு முக்கியப் பாத்திரம் கிடைத்தது, மேலும் அந்தப் படம் இவரது நல்ல நடிப்பிற்காகவும் பாடல்களுக்காகவும் பாராட்டப்பட்டது, குறிப்பாக "யே மஸ்தானி தாகர்" மற்றும் "ஹம்ராஹி மேரா பியார்" ஆகிய பாடல்கள் பிரபலமடைந்தன. அதன் பிறகு இவருக்கு துணை மற்றும் தைரியமான கதாபாத்திரங்கள் மட்டுமே வழங்கப்பட்டன. நான் *அவன் இல்லை* படத்தின் ரீமேக்கான *வோ மைன் நஹின்* (1974) என்ற நவின் நிஷ்சொல்- ரேகா ஸ்டார் த்ரில்லர் திரைப்படத்தில் ரெட் ஹாட் பேண்ட்டுடன் இவரது தைரியமான தோற்றம் பரவலாக பேசப்பட்டது.  
இவர், அரிதாக முன்னணி பாத்திரத்தில் நடிக்க வாய்ப்புகளைப் பெற்றார் - *ஏஜென்ட் வினோத்* மற்றும் *ஏக் ஹி ராஸ்தா* (1977) போன்ற படங்கள் வெற்றி பெற்றன. 1978 இல் *பிரியதாமா* படத்தில் நீது சிங்கின் சிறந்த தோழியாக நடித்ததற்காக பிலிம்பேர் சிறந்த துணை நடிகைக்கான விருதை வென்றார். இந்த கதாபாத்திரத்தில், இவர் ஒரு எளிய புடவை அணிந்திருந்தார். மேலும், படம் முழுவதும் இவரது கதாபாத்திரம் வருவதாக அமைக்கப்பட்டிருந்தது. *மாமா பஞ்சா*, *லஃபாங்கே*, *மெஹபூபா*, *சட்டே பே சத்தா*, *துனியா மேரி ஜெப் மே*, *தி பர்னிங் ட்ரெயின்*, *ஜுதாய்*, *பிரேம் ரோக்* மற்றும் *ஈஸ்வர்* ஆகியவை இவரது குறிப்பிடத்தக்க திரைப்படங்களாகும். 1980 களின் பிற்பகுதியில், இவர் தொலைக்காட்சிக்கு சென்றார், 90 களில் தொலைக்காட்சித் தொடர்களில் நடித்தார்.  
இவர் 2000 களின் பிற்பகுதியில், மீண்டும் திரைப்படங்களில் நடிப்பதற்கு வந்தார். இவர், *ஃபிசா, ஆகாஸ், ஜூம் பராபர் ஜூம்* மற்றும் *ஆஜா நச்லே* போன்ற திரைப்படங்களில் குணச்சித்திர வேடங்களில் நடித்தார். தொலைக்காட்சியில், இவர் ஆரம்பகால சோப் ஓபரா, *புனியாத்* போன்ற நிகழ்ச்சிகளில் (1986) பணியாற்றினார், மேலும் 2008 இல், இவர் நடிகர் ரஞ்சீத்துடன் சாப்(SAB) டிவியில் *ஜுக்னி சலி ஜலந்தர்* என்ற தொலைக்காட்சி தொடரிலும் தோன்றினார்.
# சிரோம் இந்திரா

**சிரோம் இந்திரா**(**Chirom Indira**)என்று அழைக்கப்படும் **க்ஷேத்ரிமாயும் இந்திரா தேவி** ஓர் இந்திய தொழிலதிபர், வடிவமைப்பாளர் மற்றும் சமூக சேவகர் ஆவார்.
# சிரோம் இந்திரா

## வாழ்க்கை

சிரோம் தேவி மணிப்பூரின் மேற்கு இம்பால் மாவட்டத்தில் பிறந்தார். இவருடன் பிறந்த ஆறு குழந்தைகளில், இவர் முதலில் பிறந்தவர். இவர் அரசியல் அறிவியலில் பட்டதாரி ஆவார். இவர் குவாஹாட்டியில் உள்ள இந்தியன் இன்ஸ்டிடியூட் ஆஃப் ஹார்டுவேர் டெக்னாலஜியில் நெசவுத் தொழிலை படித்தார். மேலும் இவரது முதல் வேலை 1994 இல் கோஎன்கா நூற்பு ஆலையில் (GOENKA) இருந்தது.  
2003 ஆம் ஆண்டு இவர், தனது கணவருடன் சேர்ந்து கைத்தறி உற்பத்திப் பொருட்களுக்கான ஏற்றுமதி நிறுவனத்தை தொடங்கினார்.  
2015 ஆம் ஆண்டில், ஜவுளி அமைச்சகம் இவரது பணியை அங்கீகரித்தது. மேலும், கைத்தறி தயாரிப்புகளின் வடிவமைப்பு மேம்பாட்டிற்கான தேசிய விருதைப் பெற்ற முதல் இந்தியர் என்ற பெருமையைப் பெற்றார்.  
சர்வதேச மகளிர் தினத்தன்று சிரோம் தேவிக்கு கைத்தறி நெசவுத் துறையில் பங்களித்ததற்காக நாரி சக்தி விருது வழங்கப்பட்டது புது தில்லியில் உள்ள குடியரசுத் தலைவர் மாளிகையில் ( ராஷ்டிரபதி பவன் ) குடியரசுத் தலைவர் ராம்நாத் கோவிந்த் இந்த விருதை வழங்கினார், இந்தியப் பிரதமர் நரேந்திர மோடி மற்றும் பெண்கள் மற்றும் குழந்தைகள் மேம்பாட்டுத் துறை அமைச்சர் மேனகா சஞ்சய் காந்தி ஆகியோரும் கலந்து கொண்டனர். அந்த ஆண்டு இவருடன் சேர்த்து, சுமார் 30 பேர் மற்றும் ஒன்பது நிறுவனங்கள் கௌரவிக்கப்பட்டனர், பங்குபெற்ற அனைவரும் விருதுடன், பரிசு தொகையாக தலா $ 100,000 பெற்றனர். அன்றைய தினம் கௌரவிக்கப்பட்ட மற்றொரு நபர், ஜவுளித்துறையில் சிறந்து விளங்கிய மது ஜெயின் ஆவார். அந்த விருதின் அதே நாளில், பதினைந்து பெண்கள் வுமன் டிரான்ஸ்ஃபார்மிங் இந்தியா விருதைப் பெறுவதற்கான பரிந்துரைகள் திறக்கப்பட்டன. அதில் இவரது பெயர் பரிந்துரைக்கப்பட்டது. மேலும், அந்த ஆண்டின் பிற்பகுதியில் அந்த விருது வழங்கப்பட்டது.
# இதி கத காது

***இதி கத காது*** (***Idi Katha Kaadu***) என்பது 1979 ஆம் ஆண்டு வெளிவந்த இந்தியத் தெலுங்கு மொழித் திரைப்படம் ஆகும். இத்திரைப்படத்தை கே. பாலசந்தர் இயக்கியுள்ளார். இத் திரைப்படத்தில் ஜெயசுதா, கமல்ஹாசன், சிரஞ்சீவி, சரத்பாபு மற்றும் சரிதா ஆகியோர் நடித்துள்ளனர். இது பாலசந்தரின் சொந்தத் தமிழ் திரைப்படமான *அவர்கள்* (1977) படத்தின் மறு ஆக்கம் ஆகும். அசல் படத்தில் சுஜாதா நடித்த வேடத்தில் ஜெயசுதா நடித்தார். கமல்ஹாசன் இரண்டு மொழிகளிலும் ஒரே வேடத்தில் நடித்தார். இந்தப் படத்தில் சிரஞ்சீவி ஜெயசுதாவின் (ரஜினிகாந்த் நடித்த கதாபாத்திரம்) வில்லன் கணவராக நடித்துள்ளார்தார். இத்திரைப்படம் கருப்பு வெள்ளை நிறங்களில் படமாக்கப்பட்டது. சிறந்த நடிகைக்கான நந்தி விருதை ஜெயசுதா வென்றார்.
# இதி கத காது

## கதைக்களம்

சுஹாசினியின் (ஜெயசுதா) சோதனைகள் மற்றும் இன்னல்களைச் சுற்றி திரைப்படம் சுழல்கிறது. சுஹாசினி தனது காதலன் பரணியுடனான (சரத் பாபு) காதலில் ஒரு மகிழ்ச்சியான-அதிர்ஷ்டசாலி பெண்ணாக இருக்கிறார்.. அவரது தந்தை மும்பை (பின்னர் பம்பாய்) மாற்றப்படும்போது அவரது வாழ்க்கை மாறுகிறது. பரணி தனது எந்தக் கடிதங்களுக்கும் பதிலளிக்காததால் அவரது காதல் வாழ்க்கை முறிந்தது. மேலும், அவரது தந்தை கடுமையாக நோய்வாய்ப்படுகிறார். அவரது தந்தையின் அலுவலக சக ஊழியரான சுகுநாகர் ராவ் (சிரஞ்சீவி) இந்த கடினமான காலங்களில் அவருக்கு ஒரு பெரிய பலமாக மாறுகிறார். விரைவில், அவர் சுஹாசினியைத் திருமணம் செய்து கொள்ள கேட்கிறார். அவள் நன்றியுடன் ஏற்றுக்கொண்டு, தனக்கு ஒரு காதலன் இருந்ததாக ஒப்புக்கொள்கிறாள், அவர் தன்னை மறந்துவிட்டதாகத் தெரிகிறது என்பதையும் கூறுகிறாள்.  
இருப்பினும், சுகுநாகர் ராவைப் பற்றிய உண்மையை அவள் விரைவில் உணர்கிறாள். அவர் ஒரு சோகமான பொறாமைமிக்க கணவராக இருக்கிறார். அவர் அவளின் எந்த முடிவையும் ஏற்றுக்கொள்ளாமல் சித்திரவதை செய்கிறார். அவள் விவாகரத்தைத் தேர்வு செய்கிறாள். விவாகரத்து பெற்ற பெண்ணாக, தனது கைகளில் ஒரு குழந்தையுடன், ஒரு புதிய வேலையை ஏற்றுக்கொண்டு ஒரு புதிய வாழ்க்கையைத் தொடங்க சென்னை (பின்னர் மெட்ராஸ்) வருகிறார்.  
சென்னையில் அவரது வாழ்க்கை சிறப்பாக மாறுகிறது, ஏனெனில் அவரது அலுவலகத்தில் அவருக்கு மிகவும் ஆதரவான நண்பர் குழு உள்ளது, குறிப்பாக ஒரு விதவையான ஜனார்த்தன் என்ற ஜானி (கமல் ஹாசன்). ஜானி, ஒரு திறமையான குரல்வித்தைக்காரர். அவர் தனது பொம்மை ஜூனியர் மூலம் "பேசுகிறார்". அவர் சுஹாசினியை காதலிக்கிறார், ஆனால் அதைப் பற்றி அவளிடம் சொல்ல தைரியத்தை வரவழைக்க முடியவில்லை.  
ஒரு சுவாரசியமான சினிமா திருப்பத்தில், அவரது முன்னாள் கணவரின் தாய் சுஹாசினி நகரத்தில் இருப்பதை கண்டுபிடித்து, அவரது வீட்டில் பணிப்பெண்ணாக வேலை செய்கிறார்.  
சென்னையில் உள்ள பரணியிடம் சுஹாசினி தடுமாறுகிறார். மனநலம் பாதிக்கப்பட்ட அவரது சகோதரியால் குறுக்கிடப்பட்டதால், அவருக்கான தனது கடிதங்கள் ஒருபோதும் சென்றடையவில்லை என்பதைக் கண்டுபிடிக்கிறார். விரைவில், சுஹாசினி பரணியுடனான தனது உறவைப் புதுப்பித்துக் கொள்கிறார். வாழ்க்கை அவளைத் தேடுவதாகத் தெரிகிறது. ஆனால் கடந்த காலத்தின் துன்பங்கள் தொடர்ந்து அவளைத் துன்புறுத்துகின்றன. சுகுநாகர்ராவ் தனது முதலாளியாக சென்னைக்கு வருகிறார்-ஒரு வருந்திய மற்றும் மனந்திரும்பிய சுகுநாகர், இப்போது சுஹாசினியை மறுமணம் செய்து, அவர் செய்த தவறுகளைத் தீர்க்க விரும்புகிறார். சுஹாசினிக்காக 3 ஆண்கள் போட்டியிடுவதால் நிலைமை மேலும் சிக்கலாகிறது-அவரது முன்னாள் காதலர், அவரது முன்னாள் கணவர் மற்றும் ஒரு அமைதியான காதலன் ஆகியோர் சூழ்ந்திருக்கிறார்கள். படத்தின் பிற்பகுதியில், சுகுநாகர் தனது வாழ்க்கையை அழிக்க முயற்சிக்கிறார் என்பதை சுஹாசினி உணர்கிறார், மேலும் பரணியும் இப்போது மற்றொரு பெண் மீது ஆர்வம் காட்டுகிறார், ஏனெனில் அவர்களின் திருமணம் குறித்து முடிவெடுக்க முடியவில்லை. இறுதியாக ஜானி சுஹாசினி மீது தனது அன்பை வெளிப்படுத்துகிறார்.ஆனால் சுஹாசினி மென்மையாக நிராகரிக்கிறார், காதலுக்கு பதிலாக சுஹாசிணி ஜானியைப் பாராட்டுகிறார், மதிக்கிறார்.இறுதியில், அவள் ஒரு புதிய வாழ்க்கையைத் தொடங்க வேறு நகரத்திற்கு மாற முடிவு செய்கிறாள், ஜானி அதற்கு உதவுகிறார், மேலும் அவர் எப்போசதும் அவளுக்காகக் காத்திருக்கிறார் என்று கூறுகிறார். அவரது மருமகளும் அவரது பேரனைக் கவனித்துக்கொள்வதற்காக அவருடன் செல்கிறார், இதனால் அவர்கள் ஒரு புதிய வாழ்க்கையைத் தொடங்க திட்டமிட்டுள்ளனர்.
# இதி கத காது

## நடிகர்கள்

அறிமுக காட்சிகளில் தெரிவித்துள்ளபடி,  
- சுஹாசினியாக ஜெயசுதா
- ஜானியாக கமல்ஹாசன்
- சுகுநாகர் ராவாக சிரஞ்சீவி
- பரணி கதாபாத்திரத்தில் சரத் பாபு
- சுஹாசினி மாமியாராக லீலாவதி
- காயத்ரியாக சரிதா
# வரைவு:இந்திய அரசின் திட்டங்களின் பட்டியல்

இந்திய அரசின் இந்திய குடிமக்களுக்கான சமூக நலன் மற்றும் சமூகப் பாதுகாப்புத் திட்டங்கள் மத்திய அரசு, மாநில அரசு அல்லது ஒரே நேரத்தில் இரண்டு அரசிடமிருந்தும் நிதியுதவி பெறும் வகையில் உள்ளது. மத்திய அரசால் முழுமையாக நிதியளிக்கப்பட்ட திட்டங்கள் "மத்திய துறை திட்டங்கள்" (சிஎஸ்) என்று குறிப்பிடப்படுகின்றன, அதே நேரத்தில் திட்டங்கள் முக்கியமாக மத்திய அரசால் நிதியளிக்கப்பட்டு மாநிலங்களால் செயல்படுத்தப்படுகின்றன, அவை மத்திய நிதியுதவி பெறும் திட்டங்கள் (சிஎஸ்எஸ்) என்றழைக்கப்படுகின்றன. 2022ன் இந்திய மத்திய பட்ஜெட்டில், 740 மத்திய துறை திட்டங்கள் உள்ளன, மற்றும் 65 (+/-7) மத்திய நிதியுதவி பெறும் திட்டங்கள் உள்ளன.  
பிப்ரவரி 2021 இல் 131 CSS களில் இருந்து, அடுத்த ஆண்டுக்குள் இவற்றை மறுசீரமைத்தல்/மறுசீரமைப்பு செய்தல்/பகுத்தறிவு செய்தல் ஆகியவற்றை மத்திய அரசு நோக்கமாகக் கொண்டது. 2022 ஆம் ஆண்டில் சிஎஸ்எஸ் 65 எண்ணிக்கையிலான திட்டங்கள் ₹ 442,781 கோடி ரூபாய் நிதியுதவி செய்யப்பட்டது (2023 ஆம் ஆண்டில், 5 லட்ச ரூபாய் இந்திய மதிப்பு அல்லது 62 பில்லியன் அமெரிக்க டாலருக்கு சமம்). 2022 ஆம் ஆண்டில், ₹500 கோடி ரூபாய்க்கும் அதிகமான தனிப்பட்ட நிதியுதவியுடன் 157 சிஎஸ் மற்றும் சிஎஸ்எஸ் திட்டங்கள் இருந்தன (2023 ஆம் ஆண்டில் இது தலா ₹ 561 கோடி ரூபாய் அல்லது 70 மில்லியன் அமெரிக்க டாலர்களுக்கு சமம்). 2017-18ல் மத்திய துறை திட்டத்திற்கான உண்மையான செலவினம் 587,785 கோடி ரூபாயாக இருந்தது (இது 2023-ல் ₹6.6 டிரில்லியன் அல்லது 83 பில்லியன் அமெரிக்க டாலர்களுக்கு சமம்), 2019-20ல் இது ₹757,091 கோடி ரூபாயாக (இது 2023ல் ₹8.5 இலட்சம் கோடி அல்லது 110 பில்லியன் அமெரிக்க டாலர்களுக்கு சமம்), அதே நேரத்தில் 2021-22ன் நிதி நிலை அறிக்கைஜெ தொகை ₹1,051,703 கோடி (இது 2023 இல் ₹12 இலட்சம் கோடி அல்லது 150 பில்லியன் அமெரிக்க டாலருக்கு சமம்). திட்டங்களை முதன்மைத் திட்டங்களாகவும் வகைப்படுத்தலாம் . 2021 இந்திய மத்திய பட்ஜெட்டில் 10 முதன்மைத் திட்டங்களுக்கு ₹1.50 லட்சம் கோடி ஒதுக்கப்பட்டது (இது 2023 ஆம் ஆண்டில் ₹1.7 டிரில்லியன் அல்லது 21 பில்லியன் அமெரிக்க டாலர்களுக்கு சமம்).[6] 1950களில் தொடங்கப்பட்ட மண்ணெண்ணெய்க்கான மானியம் 2009ஆம் ஆண்டிலிருந்து மெதுவாகக் குறைக்கப்பட்டு 2022ஆம் ஆண்டில் நீக்கப்பட்டது. மதிப்பீடுகள் மற்றும் தணிக்கைகளை மேற்கொள்ளும் அரசு அமைப்புகளில் நிதி ஆயோக், புள்ளியியல் மற்றும் திட்ட அமலாக்க அமைச்சகம், மற்றும் இந்தியக் கட்டுப்படுத்தி மற்றும் கணக்காய்வாளர் ஜெனரல் ஆகியவை அடங்கும்.
# வரைவு:இந்திய அரசின் திட்டங்களின் பட்டியல்

## பட்டியல்
|-
! தேசிய காசநோய் ஒழிப்பு திட்டம்  
<small>(NTEP)</small>
|CSS
| MoHFW|| || ஆரோக்கியம் || காசநோய் கட்டுப்பாட்டு முயற்சி.
|-
! வருமானத்தை தானாக முன்வந்து வெளிபடுத்தும் திட்டம்
| நிதி அமைச்சகம் (இந்தியா)|| || ||வருமான வரி / சொத்து வரி செலுத்தத் தவறியவர்கள் தங்கள் வெளியிடப்படாத வருமானத்தை நடைமுறையில் உள்ள வரி விகிதங்களில் வெளிப்படுத்துவதற்கான வாய்ப்பு.
|-
!நீதித்துறைக்கான உள்கட்டமைப்பு வசதிகள்
|CSS
|MoLJ
|1993
|உள்கட்டுமானம்
|இதில் குடியிருப்பு வசதிகள், டிஜிட்டல் வசதிகள், கிராம நியாயாலயாக்கள் ஆகியவை அடங்கும்..
|-
!தேசிய குழந்தை தொழிலாளர் திட்டங்கள்
<small>(NCLP)</small>
|MoLE
|1987
|குழந்தை தொழிலாளி
1987 இல் 9 மாவட்டங்களில் தொடங்கப்பட்டது மற்றும் 2005 இல் 21 வெவ்வேறு மாநிலங்களில் 250 மாவட்டங்களாக விரிவுபடுத்தப்பட்டது. 2010க்குள் அபாயகரமான தொழிற்சாலைகளில் குழந்தைத் தொழிலாளர்களை ஒழிப்பதே இந்தத் திட்டத்தின் நோக்கமாகும்.  
இந்தத் திட்டத்தின் கீழ், குழந்தைத் தொழிலாளர் (தடுப்பு மற்றும் ஒழுங்குமுறை) சட்டம், 1986-ன் அட்டவணையில் பட்டியலிடப்பட்டுள்ள தொழில்கள் மற்றும் செயல்முறைகளில் பணிபுரியும் 14 வயதுக்குட்பட்ட அனைத்து குழந்தைகளும் இலக்குக் குழுவாகும்.  
|-
!நதிகள் இணைப்பு திட்டம்
<small>(ILR, NPP, தேசிய முன்னோக்கு திட்டம்)</small>
|CSS
|MoJS
|1980
|நீர்
|நீர் ஆதாரங்களின் வளர்ச்சி.
|-
!யூரியா மானியம்
|CS
|MoCF
|1977
|மானியம்
|முதல் யூரியா மானியத் திட்டம் 1977 இல் தக்கவைப்பு விலை மற்றும் மானியத் திட்டம் (ஆர்பிஎஸ்) வடிவத்தில் இருந்தது. 1990ல் யிலிருந்து, 2008ல் வரை உயர்ந்துள்ளது.GDPயின் % ஆக இது 0.8%லிருந்து 1.5% ஆக அதிகரித்துள்ளது. 2022-23 நிதிச் செலவு ₹63,222 கோடி (US$7.9பில்லியன்).
|-
! ஒருங்கிணைந்த குழந்தை மேம்பாட்டு சேவைகள்
|CSS
| MoWCD|| || குழந்தை, தாய் பராமரிப்பு || 6 வயதுக்குட்பட்ட குழந்தைகள் மற்றும் அவர்களின் தாய்மார்களின் ஊட்டச்சத்துக் குறைபாடு மற்றும் உடல்நலப் பிரச்சினைகளை சமாளிக்கும் வகையில், அங்கன்வாடி மையங்களில் பதிவுசெய்து, புதிதாகப் பிறந்த குழந்தைகளுக்கு தடுப்பூசி போட்டால், நிபந்தனையுடன் கூடிய பண ஊக்கத்தொகையை வழங்குவதே இத்திட்டத்தின் நோக்கமாகும்.. In 2022 financial outlay was . Allocation in 2020-21 had reached , an all-time peak.
|-
! தேசிய சேவை திட்டம்
|CS
| MoYAS|| 1969|| பொது சேவை|| சமூக (அல்லது சமூக) சேவை மூலம் ஆளுமை வளர்ச்சி.
|- |-
!மண்ணெண்ணெய் மானியம்
|CS
|1956
|மானியம்
|2021 இல் நீக்கப்பட்டது..
|}
;Notes
# வரைவு:இந்திய அரசின் திட்டங்களின் பட்டியல்

## மதிப்பீடுகள்

நிதி ஆயோக் கீழ் உள்ள மேம்பாட்டு கண்காணிப்பு மற்றும் மதிப்பீட்டு அலுவலகம் (டி. எம். இ. ஓ) மதிப்பீடுகளுக்கு பொறுப்பாகும். மதிப்பீடூ செய்வதில் சிக்கல்கள் உள்ளன. போக்குவரத்து அமைச்சகம் போன்ற அமைச்சகங்கள் அதன் திட்டங்களின் உடனடி விளைவுகளைக் காட்டலாம், அதேசமயம் சுகாதாரம் தொடர்பான திட்டங்களில், சில சந்தர்ப்பங்களில், காட்ட எந்த வெளியீடும் இல்லை. ஆய்வுகளின் மூலம் ஒரு திட்டத்திலிருந்து யாராவது பயனடைந்துள்ளார்களா இல்லையா என்பதைக் கண்டறிய முயலும்பொழுது மீண்டும் திட்டத்தின் பயன்களைப் பெறும் ஆசையுடன் பயனடைகிறோம் என்று பதிவு செய்ய யாராவது மறுக்கிறார்கள். இத்தகைய பதிலளிப்பவர்களின் பக்கச்சார்புகள் அதன் பல்வேறு வடிவங்களில் புள்ளியியல் மற்றும் திட்ட அமலாக்க அமைச்சகத்தால் தீர்க்கப்படுகின்றன.[2] இந்தியக் கணக்குத் தணிக்கைத் தலைவரும் இந்தத் திட்டங்களின் செயலாக்கத்தை மதிப்பீடு செய்கிறார்.
# வரைவு:இந்திய அரசின் திட்டங்களின் பட்டியல்

## செயல்திறன்

அடுத்தடுத்த அரசாங்கங்களின் பல திட்டங்கள் பயனுள்ளதாக இருக்கும், மற்றவை பயனுள்ளதாக இல்லை. பட்டினியை இலக்காகக் கொண்ட பல்வேறு திட்டங்கள் இருந்தபோதிலும், ஊட்டச்சத்து ஒரு கடுமையான சவாலாக உள்ளது. திட்டங்களை வெளியிடும் போது நிதியை மனதில் கொள்ளுமாறு உச்ச நீதிமன்றம் அரசாங்கத்திற்கு அறிவுறுத்தியுள்ளது. இலவச மற்றும் கட்டாயக் கல்விச் சட்டம், 2009, பள்ளிகள் மற்றும் ஆசிரியர்கள் ஆகிய இருவரின் பற்றாக்குறையும் இதற்கு ஒரு எடுத்துக்காட்டு.[7] மோடி அரசானது தொடக்கத்திலிருந்தே, நமாமி கங்கா மற்றும் ஆயுஸ்மான் பாரத் போன்ற முதன்மை நலத்திட்டங்களுக்காக செலவிடப்பட்டதை விட அதிகமாக நிதி அனுமதிக்கப்பட்டுள்ளன. திட்டத்தின் பலன்களை யாருக்கு, எப்படி மாற்றுவது என்பதை அடையாளம் காண்பது ஒரு முக்கிய பிரச்சினை. 2017 ஆம் ஆண்டில் இந்தியாவின் கம்ப்ரோலர் அண்ட் ஆடிட்டர் ஜெனரல் (சிஏஜி), 'பேட்டி பச்சாவோ பேட்டி பதாவோ' திட்டமானது தனது சொந்த நோக்கங்களின்படி ஒரு தோல்வி அடைந்த திட்டம் என்று கூறியது.
# வரைவு:இந்திய அரசின் திட்டங்களின் பட்டியல்

## விழிப்புணர்வு

அரசாங்கத் திட்டங்கள் குறித்த விழிப்புணர்வை அதிகரிக்க அரசாங்கம் பல்வேறு முயற்சிகளை மேற்கொள்கிறது. திட்டங்களைப் பற்றிய விழிப்புணர்வு மட்டுமின்றி, பயனாளிகள் யாருக்கு வாக்களிக்கிறார்கள், ஒரு திட்டத்தின் வெற்றி அல்லது தோல்விக்கு அவர்கள் யாரை பொறுப்பாக்குகிறார்கள்-மாநில அரசு அல்லது மைய அரசினையா என்பதும் திட்டங்களின் அமலாக்கத்தை பாதிக்கிறது. 2021-2022 இல் கோவா அரசு *சுயம்பூர்ணா கோவா* என்ற திட்டத்தை அறிமுகப்படுத்தியது, இதில் ஒரு அரசு அதிகாரி தகுதியான பயனாளிகளுக்கு திட்டங்கள் மற்றும் அவற்றை எவ்வாறு பெறுவது என்பது பற்றி விழிப்புணர்வை ஏற்படுத்துகிறார். 2016-2019 காலத்தில் கிட்டத்தட்ட 80% பேட்டி பச்சாவோ பேட்டி பதாவோ நிதி ஊடக வாதத்திற்காக செலவிடப்பட்டது.
# வரைவு:இந்திய அரசின் திட்டங்களின் பட்டியல்

## அரசியல் நன்மதிப்பும் குற்றவுணர்வும்

திட்டங்களுக்கு மத்திய மற்றும் மாநிலங்களுக்கு இடையே அதிகாரப்பூர்வ அல்லது சட்டப்பூர்வ கடன் பகிர்வு பொறிமுறை இல்லை.  
2014 இல் முந்தை அரசு மேற்கொண்ட திட்டங்களுக்கு மோடி அரசு பெயர் வாங்குவதாக காங்கிரஸ் குற்றம் சாட்டியது. 2017 ஆம் ஆண்டில் பாரதிய ஜனதா கட்சி (பிஜேபி) தெலுங்கானா ராஷ்டிர சமிதி (டிஆர்எஸ்) பெயர் வாங்குவதாக குற்றம் சாட்டியது. மத்திய அரசின் நிதியுதவி பெறும் திட்டங்களுக்கு நிதி குறைக்கப்பட்டதற்கு நிதி ஆயோக் மீது இமாச்சலப் பிரதேச அரசு குற்றம் சாட்டியது. 2019 ஆம் ஆண்டில் ஆயுஷ்மான் பாரத் திட்டத்திற்கு மோடி அரசு பெயர் வாங்கியதாக மம்தா பானர்ஜி குற்றம் சாட்டினார். 2020 ஆம் ஆண்டில் மோடி, ஆம் ஆத்மி கட்சி மத்திய நிதியுதவி பெறும் துறை திட்டத்தை செயல்படுத்தவில்லை என்று குற்றம் சாட்டினார். 2021 ஆம் ஆண்டில் ஸ்மிருதி இரானி மத்திய அரசின் திட்டங்களின் நற்பெயரை மம்தா பானர்ஜி எடுத்ததாக குற்றம் சாட்டினார். திட்டங்களை சரியாக செயல்படுத்தாததற்கு ஜார்க்கண்ட் முக்தி மோர்ச்சா மீது பாஜக குற்றம் சாட்டியது.  
நலத்திட்டங்கள் தேர்தல் பிரச்சாரங்களாகவும், பயனாளிகளை வாக்காளர்களாகவும் பயன்படுத்தப்படுகின்றன. பாரதிய ஜனதா கட்சி (பிஜேபி) 2017 மற்றும் 2022 உத்தரபிரதேச சட்டப்பேரவைத் தேர்தல்களிலும், 2019 இந்திய பொதுத் தேர்தலிலும் அதன் திட்டங்களை செயல்படுத்துவதை வாக்கு வங்கியாகப் பயன்படுத்தியுள்ளது.[1]
# வரைவு:இந்திய அரசின் திட்டங்களின் பட்டியல்

## மாநில நிதியுதவி பெறும் திட்டங்களின் பட்டியல்

கர்நாடகா  
- வாஜ்பாய் ஆரோக்கியஸ்ரீ யோஜனா
- ஷாதி பாக்யா திட்டம்  
மத்தியப் பிரதேசம்  
- பவந்தர் புக்தன் யோஜனா
- தீன் தயாள் அந்தியோதயா உப்சார் யோஜனா
- தீன் தயாள் நடமாடும் சுகாதார மருத்துவமனை
- லாட்லி லட்சுமி யோஜனா
- மத்தியப் பிரதேச கிராமப்புற வாழ்வாதாரத் திட்டம்
- முக்ய மந்திரி யுவ ஸ்வரோஸ்கர் யோஜனா  
மஹாராஷ்டிரா  
- ஜல்யுக்தா சிவார் அபியான்
- மஹாராஷ்டிரா ஆர்த்திக் விகாஸ் மஹாமண்டல்
- மகாத்மா ஜோதிபா புலே ஜன ஆரோக்ய யோஜனா  
தெலுங்கானா  
- ஆரோக்ய லட்சுமி திட்டம்
- ஆசாரா ஓய்வூதியம்
- அம்மா ஒடி & கே. சி. ஆர் கிட்
- இரட்டை படுக்கையறை வீட்டுவசதித் திட்டம்
- கல்யாண லட்சுமி-ஷாதி முபாரக்
- மிஷன் பாகீரதா
- ரித்து பந்து திட்டம்
- தெலுங்கானா கு ஹரிதா ஹரம்
- தெலுங்கானா செம்மறி ஆடுகள் விநியோகத் திட்டம்
- 2 ரூபாய் கிலோ அரிசி  
ஒடிசா  
ஒடிசா அரசின் திட்டங்களின் பட்டியல்  
தமிழ்நாடு  
- அம்மா உணவகம்
- சமத்துவபுரம்
- உழவர் சந்தை  
மேற்கு வங்காளம்  
கன்யஸ்ரீ பிரகல்பா  
உத்தரப்பிரதேசம்  
- காமதேனு யோஜனா
- இலவச மடிக்கணினி விநியோகத் திட்டம்
# கிராசுநோயார்சுக்

**கிராசுநோயார்சுக்** (*Krasnoyarsk*) என்ற நகரம், இரசியாவின் பெரிய நகரங்களில் ஒன்றாகும். இந்நகரத்தின் பரப்பளவு ஆகும். இப்பரப்பளவில் இதன் புறநகரப் பகுதிகளும், இங்கு ஓடும் ஆறும் அடங்குகிறது. அரசு மேலாண்மை அலுவலகங்களும், கல்விக்கூடங்களும், சுற்றுலா இடங்களும் அதிகமுள்ள நகரமாகவும் இது திகழ்கிறது. இந்நகரம் ஆகத்து 19, 1628ஆம் ஆண்டு இரசியாவின் எல்லை நகரமாக அடித்தளமிடப்பட்டது. எனவே, பல வரலாற்று புகழ் மிக்க இடங்களும் காணப்படுகின்றன. உருசியா நாட்டிலேயே அதிக அளவு அலுமினிய உற்பத்தியை, இந்நகரமே செய்கிறது.
# கிராசுநோயார்சுக்

## இரட்டை நகரம்

கிராசுநோயார்சுக் நகரம், இரட்டை நகரம் ஆகும். இந்நகரத்துடன் இணைந்து கலாச்சாரங்களைப் புரிந்து கொண்ட நகரங்கள் கீழே தரப்பட்டுள்ளது.  
- Heihe, சீனா (1999)
- Istaravshan, தஜிகிஸ்தான் (2000)
- Sault Ste. Marie, ஒன்றாரியோ, கனடா (2002)
- உலான் பத்தூர், மங்கோலியா (2003)
- சமர்கந்து, உசுபெக்கிசுத்தான் (2003)
- Oneonta நியூயார்க், அமெரிக்க ஐக்கிய நாடுகள் (2004)
- Cremona, இத்தாலி (2006)
- Žilina, சிலோவாக்கியா (2013)
- சாங்ச்சன், சீனா (2014)
- Manzhouli, சீனா (2017)
# கிராசுநோயார்சுக்

## இரட்டை நகரம்

### கூட்டுறவு ஒப்பந்தம்

- கசக்கஸ்தான் நகரமான கோக்சிடா (Kokshetau)(2022) கூட்டுறவு ஒப்பந்தம் போடப்பட்டது.
# ஆர்தர் பெர்சிவல்

**ஆர்தர் பெர்சிவல்** அல்லது **ஆர்தர் எர்னஸ்ட் பெர்சிவல்** (ஆங்கிலம்; மலாய்: *Arthur Ernest Percival*; சீனம்: 白思华); (26 டிசம்பர் 1887 – 31 சனவரி 1966) என்பவர் மூத்த பிரித்தானிய இராணுவ அதிகாரி ஆவார். இரண்டாம் உலகப் போரின் போது, மலாயா பிரித்தானிய இராணுவத்தின் தளபதி; மற்றும் சிங்கப்பூரில் தலைமையகத்தைக் கொண்டிருந்த மலாயா பிரித்தானிய இராணுவத்தின் 85,000 நேச நாட்டுப் போர் வீரர்களுக்கும் தளபதியாகப் பொறுப்பு வகித்தவர்.  
மலாயாவில் நடந்த போர்களான கோத்தா பாரு போர்; ஜித்ரா போர்; குரூண் போர்; கம்பார் போர்; சிலிம் ரிவர் போர்; கிம்மாஸ் போர்; மூவார் போர்; எண்டாவ் போர் ஆகிய போர்களில் நேச நாட்டுப் படைகளின் தளபதியாகப் பணியாற்றினார். அத்துடன் சிங்கப்பூரில் நடந்த சிங்கப்பூர் போருக்கும் பொறுப்பு வகித்தவர் ஆவார்.
# ஆர்தர் பெர்சிவல்

## இராணுவ வாழ்க்கை

முதல் உலகப் போருக்கு பின்னர் அவர் ஒரு வெற்றிகரமான இராணுவ வாழ்க்கையை உருவாக்கிக் கொண்டார். ஆனாலும் அவரின் இரண்டாம் உலகப் போரின் தோல்வி மிகவும் குறிப்பிடத்தக்கதாகும். மலாயா போர்கள்; சிங்கப்பூர் போர் ஆகிய போர்களில் அவர் பிரித்தானிய பேரரசின் படைகளுக்குத் தலைமை தாங்கியவர் ஆகும்.  
இரண்டாம் உலகப் போரில் சப்பானிய இராணுவப் படையிடம் பெர்சிவல் சரணடைந்த நிகழ்வு; பிரித்தானிய இராணுவ வரலாற்றில் மிகப்பெரிய சரணடைதல் நிகழ்வாக அறியப்படுகிறது. மேலும் அந்த நிகழ்வு, கிழக்கு ஆசியாவில் ஒரு தனியரசாட்சியாக (*Imperial Power*) விளங்கிய பிரித்தானிய பேரரசின் மதிப்பை ஒரு குறைமதிப்பிற்கு உட்படுத்திய நிகழ்வாகவும் கருதப்படுகிறது.
# ஆர்தர் பெர்சிவல்

## இரண்டாம் உலகப் போர்

இரண்டாம் உலகப் போரில் சப்பானிய இராணுவப் படையிடம் பிரித்தானியப் பேரரசு சரண் அடைந்ததற்கு ஆர்தர் பெர்சிவல் மட்டும் காரணம் அல்ல என்று சர் ஜோன் ஸ்மித் போன்ற வரலாற்று ஆசிரியர்கள் கருத்துகள் தெரிவிக்கின்றனர்.  
மலாயாவின் பாதுகாப்புக்கு பிரித்தானியப் பேரரசு குறைவான நிதியை ஒதுக்கீடு செய்தது; சிங்கப்பூரில் இருந்த பிரித்தானிய இராணுவத் தலைமைத்துவம், போர் முனைகளுக்கு குறைவான ஆயுதங்களை வழங்கியது போன்றவை முக்கியமான காரணங்கள் என்றும்; ஆர்தர் பெர்சிவலின் தலைமைத்துவத்தைக் குற்றம் சாட்டுவது சரியன்று என்றும் வரலாற்று ஆசிரியர்கள் சிலர் கருத்துகள் தெரிவிக்கின்றனர்.
# ஆர்தர் பெர்சிவல்

## வாழ்க்கை

ஆர்தர் பெர்சிவல் 1887-ஆம் ஆண்டு டிசம்பர் 26-ஆம் தேதி இங்கிலாந்து, ஆசுபென்டன், ஆர்ட்போர்ட்சயர் எனும் இடத்தில் பிறந்தார். தந்தையார் பெயர் ஆல்பிரட் ரெஜினால்ட்; தாயார் பெயர் எடித் பெர்சிவல்; குடும்பத்தில் இரண்டாவது மகனாகப் பிறந்தார்.  
பள்ளியில் இவர் ஒரு மிதமான மாணவர்; கிரேக்கம் மற்றும் லத்தீன் மொழிகளைப் படித்தவர். ஆனால் பள்ளிப்படிப்பில் சிறந்த மாணவர் அல்ல என்று அறியப்படுகிறார். 1906-இல் உயர்நிலைப்படிப்பை முடித்த போது, அவர் சிறந்த ஒரு விளையாட்டு வீரராக இருந்தார்.  
பெர்சிவல் 26 வயதில் இராணுவத்தில் சேர்ந்தார். 1915-ஆம் ஆண்டில் கேப்டனாக பதவி உயர்வு பெற்றார்.}} 1920-ஆம் ஆண்டில், அயர்லாந்து சுதந்திரப் போரின் போது அயர்லாந்து குடியரசு இராணுவத்திற்கு எதிராகப் போராடினார். மார்ச் 1936-இல் பெர்சிவல் கர்னல் பதவிக்கு உயர்த்தப்பட்டார்.
# ஆர்தர் பெர்சிவல்

## மலாயா போர்கள்

ஏப்ரல் 1941-இல் மலாயாவில் பிரித்தானிய இராணுவத்தின் தளபதியாக நியமிக்கப்பட்டார். சிங்கப்பூரில் தலைமையகத்தைக் கொண்டிருந்த மலாயா பிரித்தானிய இராணுவத்தின் 85,000 நேச நாட்டுப் படைகளுக்குத் தலைமை தாங்கினார்.  
மலாயாவில் நடந்த போர்களான கோத்தா பாரு போர்; ஜித்ரா போர்; குரூண் போர்; கம்பார் போர்; சிலிம் ரிவர் போர்; கிம்மாஸ் போர்; மூவார் போர்; எண்டாவ் போர் ஆகிய போர்களில் நேச நாட்டுப் படைகளின் தளபதியாகப் பணியாற்றினார். அத்துடன் சிங்கப்பூரில் நடந்த சிங்கப்பூர் போருக்கும் தலைமை தாங்கினார்.
# ஆர்தர் பெர்சிவல்

## மலாயா போர்கள்

### சிங்கப்பூர் போர்

சிங்கப்பூர் போர் தொடங்கியதில் இருந்து, ஆர்தர் பெர்சிவலிடம் சப்பானிய தளபதி தோமோயுகி யமாசிதா நிபந்தனையற்ற சரணடைதலைக் கோரி வந்தார். இறுதியில், 1942 பிப்ரவரி 15-ஆம் தேதி பிற்பகலில், பெர்சிவல் சரண் அடைந்தார். சுமார் 80,000 பிரித்தானிய, இந்திய, ஆஸ்திரேலிய மற்றும் உள்ளூர் வீரர்கள் போர்க் கைதிகளாக ஆனார்கள்.  
மலாயா போர்களில் கைது செய்யப் பட்டவர்களுடன், அவர்கள் மீதான முறை தவறிய பயன்பாடுகள் அல்லது கட்டாய உழைப்புகள் போன்றவற்றினால், ஏறக்குறைய 50,000 நேச நாடுகளின் போர் வீரர்கள் இறந்தனர். சிங்கப்பூரின் வீழ்ச்சி, பிரித்தானிய இராணுவ வரலாற்றில் மிக மோசமான பேரழிவு என்று கணிக்கப்படுகிறது.  
31 சனவரி 1966 அன்று, தம் 78-ஆவது வயதில் இங்கிலாந்து இலண்டன் வெஸ்ட்மின்ஸ்டர் மாநகரின் கிங் எட்வர்ட் VII மருத்துவமனையில் ஆர்தர் பெர்சிவல் காலமானார்.
# ஆர்தர் பெர்சிவல்

## சிறைவாசம்

மலாயா, சிங்கப்பூரில் இருந்த பிரித்தானிய கூட்டுப் படைகள், சப்பானியர்களிடம் சரண் அடைந்த பின்னர், சாங்கி சிறைச்சாலையில், ஆர்தர் பெர்சிவல் சிறிதுகாலம் சிறை வைக்கப்பட்டார். ஆகஸ்டு 1942-இல் மற்ற மூத்த பிரித்தானிய அதிகாரிகளுடன் சிங்கப்பூரில் இருந்து பாமோசா சிறைச்சாலைக்கு மாற்றப்பட்டார். பின்னர் மஞ்சூரியாவில் உள்ள முக்டென் சிறைச்சாலைக்கு அனுப்பப்பட்டார்.  
இரண்டாம் உலகப் போரின் முடிவில் சப்பானியர்கள் சரண் அடைந்தார்கள். 1945 செப்டம்பர் 2-ஆம் தேதி, சப்பான் சரணடைவு நிகழ்வைக் காண பெர்சிவல், தோக்கியோ வளைகுடாவிற்குச் சென்றார். அந்த நிகழ்வு இரண்டாம் உலகப் போரின் நேச நாடுகளின் பசிபிக் மண்டலத் தளபதி டக்ளசு மக்கார்த்தர் தலைமையில் நடைபெற்றது.  
அந்த நிகழ்வில், முன்னாள் சப்பானியப் படைகளின் தளபதி தோமோயுகி யமாசிதா, பெர்சிவாலைப் பார்த்து, ஆச்சரியப்பட்டார். யமாசிதாவுடன் கைகுலுக்க பெர்சிவல் மறுத்துவிட்டார். சிங்கப்பூரில் தம்முடைய போர்க் கைதிகள் மோசமாக நடத்தப்பட்டதால் பெர்சிவல் கோபத்தில் இருந்தார்.
# ஆர்தர் பெர்சிவல்

## விருதுகள்

- Military Cross (**MC**) - (1916)
- Croix de Guerre - (1918)
- Distinguished Service Order (**DSO**) - (1918)
- Distinguished Service Order (**DSO***) - (1920)
- (**OBE** (Mil)) - (1921)
- - Order of the Bath (**CB** (Mil)) - (1941)
- Deputy Lieutenant (**DL**) - (1951)
- - Order of Saint John (**OStJ**) (1964)
# சேர்மௌலா

**சேர்மௌலா** (*Chermoula* (பேர்பெர் மொழி: *tacermult* அல்லது *tacermilt*, ) அல்லது *charmoula* என்பது பூண்டு உணவு வகைகளில் ஒன்றாகும். இது அல்சீரியா, லிபியா, மொரோக்கோ, தூனிசியா உணவு முறை ஆகும். இது பாரம்பரிய மீன் உணவு ஆகும். கடல் உணவு கலந்து தயாரிக்கும் பாரம்பரியம் உள்ளது என்றாலும் இறைச்சி அல்லது காய்கறிகள் சேர்த்தும் சமைக்கப்படுகிறது. இலத்தீன் அமெரிக்க உணவான 'சிமிசூறி' (chimichurri) உணவு போல உள்ளது.
# சேர்மௌலா

## சேர்வைகள்

இந்த உணவில், வெள்ளைப்பூண்டு, சீரகம், கொத்தமல்லி, எண்ணெய், எலுமிச்சை, உப்பு, பதப்படுத்தப்பட்ட பழங்கள், எலுமிச்சை, வெங்காயம், மிளகு, குங்குமப்பூ, சில மூலிகைகள் ஆகியன, இவ்வுணவில் சேர்க்கப்படுகின்றன.
# சேர்மௌலா

## வகைகள்

குறிப்பிட்ட வாழிடங்களின் பழக்கவழக்கங்களைப் பொறுத்து இதன் வகைகள் வேறுபடுகின்றன. குறிப்பாக [[தூனிசியா]வில் ஈகைத் திருநாள் அன்று, உப்பு கலந்த மீனோடு சமைக்கப்படுகிறது . இந்த உணவு இடங்களுக்கு ஒப்ப உலர்திராட்சை, வெங்காயம் கலந்து இடலை எண்ணெய்யுடன் சமைக்கப்படுகிறது. நறுமணப் பொருட்களாக கிராம்பு, சீரகம், chili, மிளகு, இலவங்கப்பட்டை கலந்து செய்யப்படுகிறது.
# கருநாடக இசைப் பாடகர்களின் பட்டியல்

**கருநாடக சங்கீத பாடகர்களின் பட்டியல்** (*List of Carnatic singers*) என்பதுகருநாடக இசைப் பாடகர்களின் பட்டியல் ஆகும். கருநாடக இசை என்பது தென்னிந்தியாவின் பாரம்பரிய இசை ஆகும். பின்வரும் பட்டியல்கள் பரவலாக அங்கீகரிக்கப்பட்ட கச்சேரி கலைஞர்களின் பட்டியல் ஆகும்.
# கருநாடக இசைப் பாடகர்களின் பட்டியல்

## பாடகர்கள் - 1800க்கு முன் பிறந்தவர்கள்

- தர்ம ராஜா கார்த்திகைத் திருநாள் இராமவர்மன் (1724)
- தியாகராஜர், பிறப்பு (1767)
- இரவிவர்மன் தம்பி (1782)
- கோவிந்த மாரார், (1798) பிறந்தார். எந்தரோ மகானுபாவுலு மாரர் பாடுவதைக் கேட்ட பிறகு தியாகராஜரால் பாடப்பட்டது.
# கருநாடக இசைப் பாடகர்களின் பட்டியல்

## பாடகர்கள்-2000க்குப் பிறகு பிறந்தவர்கள்

- ராகுல் வெல்லல், பிறப்பு 2007
# அர்டீபிலக்சு ஓர்டென்சிசு

**அர்டீபிலக்சு ஓர்டென்சிசு** (தாவரவியல் பெயர்: *Atriplex hortensis*, ஆங்கிலம்: *garden orache*, *red orache*, *orache* (; அல்லது *orach*), *mountain spinach*, *French spinach*, அல்லது *arrach*,) என்பது பூக்கும் தாவரம் ஆகும். இத்தாவரம் அமராந்தேசியே என்ற தாவரவியல் குடும்பத்தின் கீழ் அமைந்துள்ளது. இது பசளியைப் போன்றதொரு கீரை ஆகும். மிதவெப்ப வலயத்தில் இது வளரும் இயல்புடையது. இது வருடம் முழுவதும் வளரும் தாவரமாகும். தண்டு நேராகவும், கிளைகளுடன் காணப்படுகின்றன. இதன் உயரம் 2 முதல் 6 அடிகள் வரை வளர்கிறது. இதன் இலைகள் ஒரே மாதிரியாக இருப்பதில்லை. இதன் சுவை சற்று புளிப்பாக இருக்கும். இலைகள் சூழ்நிலையின் வெப்பத்திற்கு ஏற்ப பச்சை நிறமாகவும், இளஞ்சிவப்பாகவும் காணப்படுகின்றன. பூக்கள் சிறியதாக உள்ளன. விதைகள் கருநிறத்தில் இருக்கும். இக்கீரையின் ருசி பசளி போன்றும், சற்று உப்புச்சுவையுடனும் இருக்கும்.
# வனேடியம்(II) குளோரைடு

**வனேடியம்(II) குளோரைடு** (*Vanadium(II) chloride*) என்பது VCl<sub>2</sub> என்ற மூலக்கூற்று வாய்பாட்டால் விவரிக்கப்படும் ஒரு கனிம வேதியியல் சேர்மமாகும். அதிக அளவுக்கு ஒடுக்கமடைந்த வனேடியம் குளோரைடாக இச்சேர்மம் கருதப்படுகிறது. ஆப்பிள் பச்சை நிறத்தில் காணப்படும் இச்சேர்மம் நீரில் கரைந்து ஊதா நிறக் கரைசலைக் கொடுக்கிறது..  
:2 VCl<sub>3</sub> → VCl<sub>2</sub> + VCl<sub>4</sub>  
வனேடியம்(II) குளோரைடு நீரில் கரைந்து ஊதாநிற [V(H<sub>2</sub>O)<sub>6</sub>]<sup>2+</sup> என்ற வாய்பாடு கொண்ட அறுநீரயனியைக் கொடுக்கிறது. இந்த நீரயனியை ஆவியாக்கினால் [V(H<sub>2</sub>O)<sub>6</sub>]Cl<sub>2</sub> என்ற வாய்பாடு கொண்ட படிகங்களைக் கொடுக்கிறது.  
வனேடியம்(II) குளோரைடு கரிம வேதியியலில் ஒரு சிறப்புக் குறைக்கும் பொருளாகப் பயன்படுத்தப்படுகிறது. ஒரு நீரிய கரைசலாக, இது வளையயெக்சைல்நைட்ரேட்டை வளையயெக்சனோனாக மாற்றுகிறது. பீனைல் அசைடையும் அனிலினாகக் குறைக்கிறது.
# வனேடியம்(II) குளோரைடு

## கட்டமைப்பு

திண்மநிலையிலுள்ள VCl<sub>2</sub> ஆனது எண்முக ஒருங்கிணைப்பு வடிவவியலுடன் காட்மியம் அயோடைடு கட்டமைப்பை ஏற்றுக்கொள்கிறது. VBr<sub>2</sub> மற்றும் VI<sub>2</sub> ஆகியவை கட்டமைப்பு ரீதியாகவும் வேதியியல் ரீதியாகவும் வனேடியம்(II) குளோரைடு சேர்மத்தை ஒத்திருக்கின்றன. ஆனால் இவையனைத்தும் Cr(III) போன்ற நாற்கூட்டு அடிநிலையில் d<sup>3</sup> உள்ளமைவைக் கொண்டிருக்கின்றன.
# மரியா அகமது தீதி

**மரியா தீதி** (*Mariya Didi*) (பிறப்பு ஆகஸ்ட் 18,1962) மாலைத்தீவுகளின் பாரிஸ்டரும் அரசியல்வாதியும் ஆவார். இவர் மாலைத்தீவுகளின் பாதுகாப்பு அமைச்சராக பணியாற்றினார். 2018 தேர்தலின் போது அரசுத் தலைவர் இப்ராகிம் முகமது சோலிகின் பிரச்சார மேலாளராக இருந்த பிறகு, இவர் நாட்டின் முதல் பெண் பாதுகாப்பு அமைச்சராக நியமிக்கப்பட்டார்.[1] தேசிய பேரிடர் மேலாண்மை ஆணையம், மாலைத்தீவுகளின் சுங்கச் சேவை, மாலைத்தீவுகளின் குடிவரவு, விமானப் பாதுகாப்பு, ஆட்கடத்தல் தடுப்பு பு, மற்றும் மாலைத்தீவுகளின் நீர்வளச் சேவை போன்ற முக்கிய துறைகளை மேற்பார்வையிடுகிறார்.
# மரியா அகமது தீதி

## ஆரம்பகால வாழ்க்கை மற்றும் தொழில்

### கல்வி

மரியா தீதி இங்கிலாந்தின் வேல்ஸில் உள்ள *அபெரிஸ்ட்வித்* பல்கலைக்கழகத்தில் சட்டத்தில் முதுகலைப் பட்டம் பெற்றுள்ளார்.  
மாலைத்தீவுகளின் மிகப்பெரிய அரசியல் கட்சியான மாலைத்தீவுகள் ஜனநாயகக் கட்சியின் தலைவராக மரியா தீதி தேர்ந்தெடுக்கப்பட்டார். இவரது தலைமையின் கீழ், 2008 இல் மாலைத்தீவில் நடைபெற்ற பல கட்சி ஜனநாயக அதிபர் தேர்தலில் கட்சி வெற்றி பெற்றது. தேர்தல் வெற்றி முந்தைய 30 ஆண்டுகால சர்வாதிகார ஆட்சிக்கு முற்றுப்புள்ளி வைத்து, மாலைத்தீவுகளில் ஜனநாயகத்தை நிறுவியது.  
மாலைத்தீவுகள் தேசிய பாதுகாப்பு படையின் 130 ஆண்டுகால நீண்ட வரலாற்றில் எந்த நேரத்திலும், அதன் ஆலோசனைக் குழுவில் பெண் உறுப்பினர்களே இல்லை. மரியா தீதி லெப்டினன்ட் கர்னல்களின் உறுப்பினர்களை அனுமதிக்க சபையின் மறுசீரமைப்பைத் தொடங்கினார். அதன் பிறகு முதல் முறையாக 2 பெண் லெப்டினன்ட் கர்னல்களை படையில் நியமித்தார். 3 பெண் அதிகாரிகள் லெப்டினன்ட் கர்னல் பதவிக்கு உயர்த்தப்பட்டதைத் தொடர்ந்து, தேசிய பாதுகாப்பு படையின் முடிவெடுக்கும் உயர் மட்டத்தில் பெண் பிரதிநிதித்துவத்தை உறுதி செய்வதற்கான ஒரு பணியின் ஒரு பகுதியாக இந்த நடவடிக்கைகள் எடுக்கப்பட்டன.
# மரியா அகமது தீதி

## கோவிட் பெருந்தொற்று

அதிபர் இப்ராகிம் முகமது சாலியின் வழிகாட்டுதலின் கீழ், 2020 ஆம் ஆண்டின் தொடக்கத்தில் மாலைத்தீவு அரசாங்கத்தின் கோவிட்-19 தடுப்பு முயற்சியின் முன்னணி முகமாக மரியா தீதி மாறினார். பொது சுகாதார அவசரநிலை முதன்முதலில் அறிவிக்கப்பட்ட மார்ச் 2020 முதல், அது குறைக்கப்படும் வரை ஜூலை தொற்றுநோயைச் சமாளிக்க நாடு முழுவதும் பல வசதிகளை அமைப்பதை மேற்பார்வையிட்டார்.
# வனேடியம்(II) புளோரைடு

**வனேடியம்(II) புளோரைடு** (*Vanadium(II) fluoride*) என்பது VF<sup>2</sup> என்ற மூலக்கூற்று வாய்பாட்டால் விவரிக்கப்படும் ஒரு கனிம வேதியியல் சேர்மமாகும். நீலநிற படிகங்களாக இச்சேர்மம் உருவாகிறது.
# வனேடியம்(II) புளோரைடு

## தயாரிப்பு

1150 பாகை செல்சியசு வெப்பநிலையில் ஐதரசன் புளோரைடு வாயுச் சூழலில் ஐதரசனை உபயோகித்து வனேடியம் முப்புளோரைடை குறைத்தல் வினைக்கு உட்படுத்துவதன் மூலம் வனேடியம்(II) புளோரைடை உற்பத்தி செய்யலாம்:  
:2 VF<sub>3</sub> + H<sub>2</sub> -> 2 VF<sub>2</sub> + 2 HF
# வனேடியம்(II) புளோரைடு

## பண்புகள்

### இயற்பியல் பண்புகள்

வனேடியம்(II) புளோரைடு நாற்கோணகப் படிக அமைப்பில் P42/mnm (எண். 136) என்ற இடக்குழுவுடன் a = 480.4 பைக்கோமீட்டர் மற்றும் c = 323.7 பைக்கோமீட்டர் என்ற அணிக்கோவை அளவுரு மாறிலிகளுடன் படிகமாகிறது.
# வனேடியம்(II) புளோரைடு

## பண்புகள்

### வேதிப் பண்புகள்

வனேடியம்(II) புளோரைடு ஒரு வலுவான குறைக்கும் முகவராகும். இது மெக்னீசியம் ஐதராக்சைடு முன்னிலையில் நைட்ரசனை ஐதரசீனாகக் குறைக்கிறது.  
தண்ணீரில் கரைந்து [V(H<sub>2</sub>O)<sub>6</sub>]<sup>2+</sup> அயனிகளாக மாறுகிறது.  
:V<sup>2+</sup> + 6 H<sub>2</sub>O → [V(H<sub>2</sub>O)<sub>6</sub>]<sup>2+</sup>
# மகாராஜா யாதவீந்திர சிங் பன்னாட்டுத் துடுப்பாட்ட அரங்கம்

**மகாராஜா யாதவீந்திர சிங் பன்னாட்டுத் துடுப்பாட்ட அரங்கம்** இந்தியாவின் பஞ்சாப்பில் முல்லன்பூரில் உள்ள ஒரு துடுப்பாட்ட அரங்கம் ஆகும். இது 2021ஆம் ஆண்டு கட்டப்பட்டது. 2010இல் பஞ்சாப் துடுப்பாட்டச் சங்கம், மொகாலியிலுள்ள முல்லன்பூரில் பன்னாட்டுத் தரத்திலான மைதானம் அமைக்கப்படும் என அறிவித்தது. இது 41.95 ஏக்கர் பரப்பளவில் ரூபா 230 கோடி செலவில் அமைக்கப்பட்டது.
# வீர் லோரிக்கு

**வீர் லோரிக்கு** (*Veer Lorik*) என்பது பீகார் மற்றும் இந்தியாவின் கிழக்கு உத்தரப்பிரதேசத்தின் போஜ்புரி நாட்டுப்புறக் கதைகளின் ஒரு பகுதியாகும். எஸ். எம். பாண்டேயின் கூற்றுப்படி, இது அகிர் எழுதிய இராமாயணமாக கருதப்படுகிறது. வீர் லோரிக் என்பது கிழக்கு உத்தரபிரதேசத்தின் அகிர் புராணத்தின் தெய்வீக பாத்திரம் ஆகும். உத்தரப்பிரதேசத்தின் சோன்பத்ரா மாவட்டத்தில் சோன் ஆற்றின் கரையில் உள்ள வீர் லோரிக் கல் ஒரு காதல் கதையைக் கொண்டுள்ளது. அந்தப் பெயரின் நாட்டுப்புறக் கதையின் அடிப்படையில் அவர் சில நேரங்களில் லோரிகாயன் என்று அழைக்கப்படுகிறார்.
# வீர் லோரிக்கு

## வீர் லோரிக்கு பாறை

இந்தியில் **'வீர்* லோரிக்கு *பத்தர்**' என்றும் அழைக்கப்படும் வீர் லோரக் கல், வட இந்திய மாநிலமான உத்தரபிரதேசத்தில் உள்ள மார்குண்டி மலையில் ராபர்ட்ஸ்கஞ்சிலிருந்து 5 கி. மீ தொலைவில் அமைந்துள்ளது. &nbsp;இது உள்ளூர் நாட்டுப்புறக் கதைகளான லோரிகியின் முக்கிய கதாபாத்திரங்களான லோரிக் மற்றும் மஞ்சரியின் அன்பு மற்றும் துணிச்சலின் அடையாளமாகத் திகழ்கிறது. நாட்டுப்புறக் கதையின்படி, யாதவ் வீர் லோரிக் தனது உண்மையான அன்பின் சான்றாக, தனது வாளைப் பயன்படுத்தி, இந்த கல்லை ஒரே அடியில் வெட்டினார். உள்ளூர் நாட்டுப்புறப் பாடகர்களால் பாடப்பட்ட பல நாட்டுப்புற பாடல்கள் லோரிகியை அடிப்படையாகக் கொண்டவை. கோவர்தன் பூஜை என்ற இந்து பண்டிகை ஒவ்வொரு ஆண்டும் இங்கு கொண்டாடப்படுகிறது.  
கோவர்தன் பூஜை போது, வீர் லோரிக் மற்றும் மஞ்சரி போன்ற பல தம்பதிகள் இங்கு வந்து நித்திய அன்புக்காக பிரார்த்தனை செய்கிறார்கள்.
# வனேடியம்(II) சல்பேட்டு

**வனேடியம்(II) சல்பேட்டு** (*Vanadium(II) sulfate*) என்பது VSO<sub>4</sub>(H<sub>2</sub>O)<sub>x</sub> என்ற பொது மூலக்கூற்று வாய்பாட்டால் விவரிக்கப்படும் கனிம வேதியியல் சேர்மங்களை குறிக்கும். வாய்பாட்டில் உள்ள x இன் மதிப்பு 0 ≤ x ≤ 7 என்று மாறுபடும். பொதுவாக அறுநீரேற்று இயற்கையில் காணப்படுகிறது. ஊதா நிறத்தில் திண்மப் பொருளாகக் காணப்படும் இச்சேர்மம் நீரில் கரைந்து நீரயணி அணைவு காற்று உணர்திறன் கரைசல்களைக் கொடுக்கிறது. [Mg(H<sub>2</sub>O)<sub>6</sub>]SO<sub>4</sub> சேர்மத்துடன் இது சமவுருவத்துடன் காணப்படுகிறது. [V(H<sub>2</sub>O)<sub>6</sub>]<sup>3+</sup> அயனியிலுள்ள V-O பிணைப்பின் பிணைப்பு நீளம் 191 பைக்கோமீட்டருடன் ஒப்பிடும்போது, V-O தூரம் [V(H<sub>2</sub>O)<sub>6</sub>]SO<sub>4</sub> சேர்மத்தில் உள்ள V-O பிணைப்பின் பிணைப்பு நீளம் 212 பைக்கோமீட்டர் ஆகும். ஏறக்குறைய 10% நீளமானது குறைந்த மின்னூட்டத்தின் விளைவைப் பிரதிபலிக்கிறது. மின்னியல் ஈர்ப்பும் பலவீனமடைகிறது.  
வனேடியம்(II) சல்பேட்டின் எழுநீரேற்றும் படிகமாக்கப்பட்டுள்ளது. கந்தக அமிலத்தில் கரைக்கப்பட்ட வனேடைல் சல்பேட்டை மின்னாற்பகுப்பு ஒடுக்க வினைக்கு உட்படுத்தினால் இந்த எழுநீரேற்று உருவாகிறது. படிகங்களில் கூடுதலான நீர் படிகங்களுடன் [V(H<sub>2</sub>O)<sub>6</sub>]<sup>2+</sup> மையங்கள் காணப்படுகின்றன. பெரசு சல்பேட்டு எழுநீரேற்றை ஒத்த சேர்மமாக வனேடியம்(II) சல்பேட்டின் எழுநீரேற்று திகழ்கிறது.. வனேடசு அம்மோனியம் சல்பேட்டு ((NH<sub>4</sub>)<sub>2</sub>V(SO<sub>4</sub>)<sub>2</sub>·6H<sub>2</sub>O)) இதனுடன் தொடர்புடைய சேர்மமாக உள்ளது. தட்டனின் உப்பு என அறியப்படும் இவ்வுப்பு பெரசு அம்மோனியம் சல்பேட்டை ஒத்ததாக உள்ளது.
# குழந்தைக் கவிராயர் 1

**முதலாம் குழந்தைக் கவிராயர்** கிபி 18ஆம் நூற்றாண்டைச் சேர்ந்த புலவர். அப்போதைய இராமநாதபுரம் மாவட்டம் தற்போதைய சிவகங்கை மாவட்டம் மிதிலைப்பட்டியைச் சேர்ந்தவர். இவரது தந்தை மங்கைபாகக் கவிராயர் ஆவர்.
# குழந்தைக் கவிராயர் 1

### இருப்பிடம்

இவருடைய முன்னோர்கள் தொண்டை நாட்டில் உள்ள மாமல்லபுரத்தில் இருந்தவர்கள். இவர்களின் பூர்வீகம் சிதம்பரம் அருகில் உள்ள மல்லையூர் என்கிற கொல்லிமலை என்கிற கருத்தும் முன்வைக்கப்படுகிறது. முன்னோரில் ஒருவரான சிற்றம்பலக் கவிராயர் என்பவர் வெங்களப்ப நாயக்கர் என்பவர் மீது ஒரு குறவஞ்சி பாடி மிதிலைப்பட்டியை மடப்புறமாகப் பெற்றார். பிறகு அங்கேயே இவர் மரபினர் வாழ்ந்து வந்தனர்.
# குழந்தைக் கவிராயர் 1

### புலமை

இவரது தந்தையாகிய மங்கைபாகக் கவிராயர் நத்தம் பெரு நிலக்கிழாராகிய இம்முடிலிங்கைய நாயகர் மகனார் சொக்க லிங்க நாயக்கர் மீது வருக்கக் கோவை என்னும் நூலைப்பாடி பூசாரிப்பட்டி என்னும் ஊரைப் பெற்றார். ஒருமுறை, தாண்டவராயப்பிள்ளை இவருக்கு ஆயிரங்கலம் நெல் நன்கொடை வழங்கியதாகத் தெரிகிறது. இவர் தாண்டவராயப்பிள்ளையின் தமையன் இராமகிருஷ்ணப் பிள்ளையையும், நத்தம் பெருநிலக்கிழாரையும், புதுக்கோட்டை அரசர் திருமலைத் தொண்டைமானையும் தனிப்பாடல்களால் பாடியுள்ளார்.  
ஒருமுறை, இவர் நத்தம் பெருநிலக்கிழாரிடம் சென்று விட்டுத் தம் பல்லக்கில் ஏறி சிங்கம் பிடாரி (சிங்கம்புணரி) என்னும் ஊர் வழியாக வந்தார். அடுத்த ஊருக்குச் செல்ல எண்ணிய சில அந்தணப் பெண்கள் அப்பல்லக்கைத் தொடர்ந்தனர். பல்லக்குச் சிறிது முந்தவே கள்வர்கள் அந்தணப் பெண்களை வழிமறித்துத் துன்பப்படுத்தி நகைகள் தாலி முதலிய வற்றைக் கைப்பற்றினர். துயரம் அடைந்த அப்பெண்டிர் நடந்ததைக் கவிராயரிடம் கூறினர். கவிராயர் அவ்வூரில் உள்ள ஐயனார் மீது அண்டர் தொழும்' என்று தொடங்கும் செய்யுளைப் பாடினார். உடனே ஐயனார் அருளால் கள்வர்களுக்குக் கண்பார்வை இல்லாமல் போய்விட்டது என்றும், அவர்கள் அச்சமடைந்து திருடிய நகைகளை அவ்வூர் அதிகாரியிடம் கொடுத்துப் பிழைபொறுக்க வேண்டினர் என்றும் கூறுவர்.
# குழந்தைக் கவிராயர் 1

### எழுதிய நூல்கள்

மான்விடுதூது, தனிப்பாடல்கள். இது சிவகங்கைச் சமத்தானப் பிரதானியான தாண்டவராயப் பிள்ளை மீது பாடப் பெற்றது.
# மிதிலைப்பட்டி கவிராயர்கள்

**மிதிலைப்பட்டிக் கவிராயர்கள்** எனப்படுவோரின் முதல்வர் ஆதி சிற்றம்பலக் கவிராயர். இவர் முன்னோர் மல்லையூரில் வாழ்ந்தனர். இம் மல்லையூர் எது என்பது பற்றி பல ஊகங்கள் நிலவுகின்றன. சிதம்பரத்திற்கு அருகிலுள்ள கொல்லிமல்லையே மல்லையூர்.